Vinan'ny Tonontaona  Martsa -Aprily -Mey 2023
Channel: Météo Madagascar
Date: 2023-03-06

I. MPAMARITRA NY TOETRANDRO AMIN’NY ANKAPOBENY
Araka ny vokatra navoakan’ireo sampan-draharaha misahana ny vinavina toetrandro maneran-tany dia hanakaiky ny tokony ho izy ny maripanan’ny ranomasimbe Pasifika ny ilany atsinanana sy ny andrefana (ENSO « neutre »).
Ho an’ny ranomasimbe Indiana kosa dia vinavinaina hitovitovy amin’ny tokony ho izy ny fihafanan’ny ranomasina (Dipôle de l’Océan Indien « neutre »).
Raha any atsimon’ny ranomasimbe Indiana kosa dia vinavinaina hafana ny maripanan’ny ilany andrefana raha oharina amin’ny ilany atsinanana (Dipôle Subtropical de l’Océan Indien « positive »).
Ny 01 hatramin’ny 15 Martsa 2023 dia mbola mitoetra ireo fepetra an-dranomasina sy ho an’ny atmosfera manome vahana ny fiforonana rivo-doza ao amin’ny lakandranon’ny Mozambika ka misy fanahiana kely ho an’ny atsimo andrefan’i Madagasikara.
Ny 16 hatramin’ny 31 Martsa 2023 dia vinavinaina tsy hitoetra maharitra ireo fepetra manome vahana ny fiforonana rivo-doza ka tsy ahiana ny hisiana rivo-doza mety hanakaiky an’i Madagasikara.